dh-unibe/image-text_koenigsfelden-charters-post-1500 huggingface dataset:
Wiͤr, Albrecht ✳ und Leupolt, gebruder, ✳ von gottes gnaden ✳ hertzogen ze Oͤstereich, ✳ ze Steyr, ✳ ze Kernden, ✳ und ze Krain, ✳ herren auf der Windischen Marich, ✳ und
ze Porttnaw, ✳ grafen ze Habspurg, ✳ ze Tyrol, ✳ ze Phirt ✳ und ze Kyburg, ✳ marichgrafen ze Purgowͤ, ✳ und lantgrafen in Elsazz, ✳ bechennen und tuͦn chunt offenlich
mit disem brief, ✳ daz wiͤr alle die recht, ✳ freihaiten, ✳ gnaden ✳ und guͦt gewonhaiten, ✳ die di hochgebornen fuͤrsten, sêliger gedêchtnusse, hertzog Albr̄ von
Oͤstereich, weilent unser lieber hrˀ und vatter, ✳ kunig Fridreich von Rom, ✳ hertzog Ott ✳ und hertzog Leupolt von Oͤstereich, ✳ sein bruͤder, und hertzog Ruͦdolf
von Oͤstereich, unsˀ bruͦder, ✳ und ander unsˀ vordˀn gegeben ✳ und verlihen habent, ✳ dem wiͤrdigen gotzhause, ✳ der zweir klostern, datz Kunigsvelt ✳ in Ergow
Kostentzêr bistuͦms, ✳ das dieselben unsˀ vorvordˀn und ouch die durchleuchtig fuͤrstinne ✳ frow Agnes, sêlig, ✳ weilent kuniginn ze Ungˀn, ✳ unser liebs pêsel, ✳
gestifft habent, ✳ und da ouch ✳ iͤr ettlich ✳ und anderˀ ✳ unsrˀ vorvordnˀ manger ✳ rastent ✳ und begraben sind, ✳ und ouch all die briefe ✳ und hantfesten, die si
in uber dieselben recht, ✳ freihaiten und gnaden ✳ geben habent, ✳ nach guͦtem rate, unserr herren und unsers rates, ✳ die do zemale bei uns warent, bestêtt ✳ und vernewet haben, ✳ bestêtten und verneven ouch wizzentlich ✳ mit disem brief fuͤr uns ✳ und unser erben, mit soͤlicher beschaidenhait, ✳ daz dieselben
kloͤster ✳ und die geistlich lût ✳ paide, bruͤder ✳ und swestern, ✳ die daselbs ✳ jetzund sind, ✳ oder hienach ymmˀ werdent ✳ und all iͤr lute ✳ und guͤtern, ✳ fuͤrbas
ewichlich ✳ haben ✳ und niezzen sullent gêntzlich ✳ alle die recht, ✳ freihaiten, ✳ gnaden ✳ und guͦten gewonhaiten, ✳ die in die vorgen̄ ✳ und ander fursten ✳ gegeben
habent, und die brief ✳ und hantfesten weisent ✳ und lauttent, die daruber geben und gemacht sind, ✳ darumb fuͤr uns und unsˀ erben ✳ gebieten wiͤr
vestichlich bei unsˀn hulden aller unsrˀ obˀn landen ✳ lantherren, ✳ grafen, ✳ freyen, diͤnstluten, rittern und knechten, ✳ allen unsˀn lantvoͤgten, ✳ lantrichtern, ✳
under voͤgten, ✳ purggrafen, ✳ ammannen, ✳ schultheizzen, ✳ schaffnêrn und phlegˀn, bêten, purgˀn und lantluten ✳ sunderlich ✳ in unsˀn landen ze Ergow ✳
ze Turgow, ze Elsazz, ✳ ze Sungoͤ, ✳ ze Glarus, ✳ und uf dem Swartzwalde, ✳ die jetz da sind oder hienach da werdent, ✳ daz si die obgen̄ kloͤster iͤr lût und
guͤter ✳ bei denselben rechten, ✳ freyhaiten, ✳ gnaden ✳ und guͦten gewonhaiten ✳ von unsˀn wegen ✳ vestichlichen schirmen ✳ und hanthaben nach lautt irr briefe ✳
und hantfesten ✳ und in daran chain iͤrrung, ✳ beswêrung ✳ noch hindernusse tuͦn, ✳ noch yeman gestatten ze tuͦnd in dhain weg, ✳ an alle geverde, ✳ und
des ze urchund geben wiͤr disen brief, besigelten ✳ mit unsˀn anhangenden insigeln, ✳ der geben ist ✳ ze Wienn, an sant Agnesen tag, ✳ nach Kristes
gepûrde dreutzehen hundert jar, darnach in dem sechs ✳ und sechtzigisten jare.
✳ d ✳ ꝯcꝭ ✳ marscal̄ ꝓvīl̄ de
Stadegg, ✳ pincˀna de Ried
magr̄ curˀ ✳ ꝫ ✳ R✳ Wehingˀ magr̄ cameˀe
Königsf. 332
Kgsf. 332
Staatsarchiv
AARGAU
366
bestaͤttigùng der fryheitten ✳ hertzog Albrechts
und Lùpoltz gepruͤdern ✳
Nͦ✳ 70 ✳
K
A 22 ✳
hˀtzog Albr₎ und hˀtzog Lùpolt
ffriheit ✳
die xij
✳